Artjom Loginov

Artjom Loginov (født 23. juni 1991) er en russisk handikappet friidrettsutøver, som konkurrerer i sprintløp. Han konkurrerer i klassen T13, som er en klasse for synshemmede. 

Karriere
Ved VM i friidrett for handikappede 2011 (IPC Athletics World Championships) i Christchurch på New Zealand i januar fikk han femte beste tid i kvalifiseringen på 200 meter (T12), og nådde ikke finalen. Heller ikke på 100 meter nådde han finalen. Han deltok også på 4 x 100 meter stafett i klassen T11-13, der Russland vant gull.IPC - Results Book from 2011 IPC Athletics World Championships  (PDF), besøkt 27. september 2012

I april deltok han også ved VM i friidrett for blinde (IBSA World Championships and Games), der han fikk sølv på 100 meter i klassen T12, bak polske Mateusz Michalski. På 200 meter endte han på fjerdeplass, med tiden 23,26.IBSA - IBSA World Championships and Games  (PDF), besøkt 27. september 2012.

Ved Paralympiske sommerleker 2012 i London fikk han bronse på 200 meter i klassen T13. I finalen løp han på 22,03, som var ny personlig rekord. Han nådde også finalen på 100 meter, og endte der på femteplass med tiden 11,18. 

Referanser

Eksterne lenker
 London 2012 - Artem Loginov
 London 2012 - Athletics - Men's events (resultater PL 2012)

Kategori:Russiske sprintere
Kategori:Russiske handikappidrettsutøvere
Kategori:Deltakere for Russland under Paralympiske sommerleker 2012
Kategori:Verdensmestere i friidrett for Russland
Kategori:Fødsler i 1991